Laiendatud Spordiliidu juhatuse koosoleku protokoll nr 5-2022

Aeg ja koht: 20.09.2022.a. kell 15-17 Weinbergi saalis

Osalesid: Rein Pajunurm, Laine Rokk, Ain Täpsi, Kalju Kalda, Kadi Saks, Janno Kivisild, Anabell Kinkar, Artur Ojasalu, Taivo Tüvist, Mart Tilk

Puudus Toomas Jaaniste (etteteatamisega), Heli Lints (etteteatamisega)

Koosolekut juhatas ja protokollis Ülle Laasner

Päevakord:

1. Maakonna spordiliitude riigieelarvest toetamise põhimõtted ja tegevustoetuse suuruse seos kohalike omavalitsuste panusega. Spordiliidu ja KOV-ide koostöö, toetuse jaotamise põhimõtted maakonnas.
2. 2023 aasta - Liikumisaasta ja selle tegevuste üheskoos planeerimine ja organiseerimine.

Räägiti ja otsustati:

1. Maakonna spordiliitude riigieelarvest toetamise põhimõtted ja tegevustoetuse suuruse seos kohalike omavalitsuste panusega. Spordiliidu ja KOV-ide koostöö, toetuse jaotamise põhimõtted maakonnas.

* Maakonna spordiliidud saavad uue ülesande – olla maakonna spordi ja liikumise kompetentsikeskused.
* Rahastusmudel, mida Kultuuriministeerium on 2 aastat juba promonud, seisneb selles, et KOV vahendid oleksid vähemalt sama palju, kui riigi toetus (50-50), järgmine tase on see, et KOVde rahastus on 20 % suurem, siis ka riik annab raha juurde. Raplamaale tähendaks see seda, et kui praegu KOV annab 23 000 ja riik 34 869, siis, et tagaks riigi senise toetuse,. Peab KOVde rahastus suurenema 11 869 €. Ettekandes on näidatud 25 000 KOV rahastus, aga SL oli siia arvestanud ka Arengufondi tegevustoetuse, ms on projektipõhine ja mis ei lähe tegelikult siia arvestusse. Kui aga tahta, et summa oleks 20 % suurem, tuleks küsida KOVdelt juurde 19 889 €.
* Kultuuriministeerium ootab 30. novembriks Spordiliidult 2023.a. eelarvet, liikumisaasta kontseptsiooni ja omavalitsuste otsust (ROLi otsust). Selleks tuleb see otsus saada ehk tuleb ROLI täiskogult see positiivne otsus saada. Oktoobri juhatuses ja täiskogus tuleb esineda, oma ideed maha müüa ja siis vastav otsus saada. Rein andis teada, et otsest lobbytööd ei ole senini toimunud peale selle, et Kultuuriministeeriumiga kohtumised on maakonnas toimunud nii 2020 kui 2022 juunis. Omavalitsutele see teema päris võõras ei ole, aga ega nad süvenenud ka ei ole.
* Pakuti välja, et SL ei lähe mitte ROLilt seda raha paluma, vaid läheb ROLi tellimust täitma – kui riik ja ROL tahavad, et inimesed oleksid terved ja elujõulised, siis SL on valmis seda ülesannet aitama lahendada. ROLi ette tuleb minna selgete sõnumitega, selge pakkumisega – mis selle lisarahaga tehakse, kuidas süsteemi arendatakse. Hea konkreetne“ liftikõne“. Selge plaan, paari konkreetse suunaga. Näidata ka statistikat, mis on halvasti – rahvatervise näitajad (ülekaalulisus, vähene liikumisaktiivsus, suremus südame- ja veresoonkonnahaigustesse. Ülle saab aidata nende andmetega+liikumise uuring Kultuuriministeeriumi andmetega). Oktoobrikuu juhatuses ja täiskogus tuleb aeg broneerida Spordiliidu poolt.
* KOVd teevad praegu eelarveid. Valdade esindajad arvasid, et eelarved on ülipingelised ja et KOVdel seda lisaraha leida saab olema väga keeruline. On vaja selget sõnumit, et SL toetus ei tuleks valdade spordivaldkonna eelarvest. KOVde esindajad olid kriitilised ja pessimistlikud, kas kOVd tulevad rahalises mõttes sellisel kujul kaasa, kui loodetakse. Ülle tegi ettepaneku, et spordivaldkonna juhid oma vallas teeksid lobbytööd, et SL ikka saaks toetust omavalitsuste poolt, välja tuua ka, et ülesanded SLile muutuvad.
* Liikumatute liigutamiseks oleks vaja 3 x rohkem raha kui liikuvate jaoks.

1. 2023 aasta - Liikumisaasta ja selle tegevuste üheskoos planeerimine ja organiseerimine.

Liikumisharrastuse uuringu kokkuvõtte leiad: <https://media.voog.com/0000/0041/2571/files/2021%20Liikuvusuuringu%20l%C3%BChikokkuv%C3%B5te.pdf>   
Ülle süstematiseeris ära senised ideed, mis on korjatud erinevatest aruteludest, sh spordiliidu arengupäev. Koosolekul tulid mõned lisamõtted.

Mart Tilk juhtis tähelepanu sellele, et spordiliidu põhikirjas ei ole sees, et SL peaks tegelema liikumisharrastuse edendamisega. Rääkisime, et spordiliidu põhikirja tuleb samuti muutma hakata, kui ülesandeid tuleb riigi poolt juurde. Rahastussüsteemi muutmisel (KOVde osalus 50 % versus riik) KOVd soovivad broneeritud juhatuse liikme kohta (samuti põhikirja põhimõtteline muudatus).

|  |  |
| --- | --- |
| **Süsteem/koostöö**  1.SL - spordi- ja liikumisharrastuse kompetentsikeskus  2.Juhtmeeskond – strateegiline ja operatiivne – SL juhtus +KOV esindajad, süstemaatilised kohtumised  3.Eesmärgistamine, sihtrühmad määratleda (lapsed ja pered; noored 15 al; 35+; eakad).  4.Treenerikoolitused – a la lastekaitse, esmaabi jm üldised asjad, mida saab pakkuda olenemata tasemest ja spordiala eripärast  5.Süsteemsete programmide edendamine, koostöö, kaasa aitamine – Sport koolis, Liikuma kutsuv kool (kõik koolid peaksid olema liikuma kutsuvad ja tervist edendavad)  6.KOV elanikele soodustused oma vallas (ID kaardi liidestamine nt ujulas, spordimajas jms)  (ülemaakondlik idee kõikidele KOVdele) 7.Koolitused, õppereisid (Kopenhaagen, Saue vald, Türi vald)  8.Koostöö rahvatervise valdkonnaga  9.Koostöö perearstide ja toitumisnõustajatega  10.Maakonna tervisenõukogu idee - sisse viia süsteem, kus iga klassijuhataja kaardistab ära iga lapse treeningud, laps, kes kuskil ei käi, leitakse võimalused. Koostöö KOVga.  11.Kui SL saab lisavahendeid, teha projektitoetuste fond, mille kaudu saaks jooksvalt toetada väiksemaid üritusi ja nt 2 x aastas suuremaid üritusi (20 000 € nt). | **Info/kommunikatsioon**  1.Kaardistamine – võrgustik, vabatahtlikud  2.Tööandjate kaardistamine – stebby propageerimine, kaasamine võistlussarjadesse jne  3.Liikumisaasta kalender, kaardistada ära, mis üldse maakonna KOVdes toimub – mis rahvaüritused. Igal vallal on omad toredad traditsioonid ja ettevõtmised, mis jäävad valla piiridesse. Seda saab teha läbi valla sporditöötajate. Sh ka nt lasteaedade ja koolide suuremad üritused.  4.Info valla kodulehel ringidest ja trennidest (huviregistris Rapla vallas nt kõik info olemas laste kohta).  5.Meedias tutvustada alasid, objekte, treeninguid  6.Vald kaardistab oma ruumipargi - vabasid ruume promoda. |
| **Põhimõtted/soovitused**  1.Sporditoetusfond 20 000 € (kui tuleb lisarahastus)  2.Liikumisharrastusse treenerite toetamine, motiveerimine, info jagamine sellest süsteemist, nende kasutamine koostöö eesmärgil  3.KOVde eeskuju liikumisharrastuse edendamisel – VV Stebby kasutamine, osalemine spordimängudel jms  4.Üleskutse lasteaedade lapsi tuua staadionitele, muidu ehmuvad ära, kui kooli tulevad (koostöö koolide ja lasteaedade vahel)  5.Erinevate spordialade kursused täiskasvanutele. Kaardistada, millised klubid on valmis õpetama – võivad olla ka lühikursused. Nt ujumine, suusatamine, kepikõnd, kõnnijalgpall, kergejõustik jms. Igal alal võib õppida tehnikat ka täiskasvanuna, mõni ala on tulemuslikum, aga kõik on võimalik.  6.Paljud inimesed käivad rahvaspordiüritustel (Maijooks, Viljandi ümber järve jooks, Tartu maraton) ilma igasuguse ettevalmistusega ja see võib olla aastas ainus kord, kus niiviisi liigutakse. Eesmärk on soodustada pidevat treenimist. Suured liikumisüritused on pigem sõu, reklaamüritus. Rõhutada seda, et ka rahvaüritusteks tuleb treenida.  7.Ametiasutustel väike rattapark.  8.Jalgrattasõidu edendamine – jalgratas ei tohi tähendada meie maakonnas automaatselt KoMo ehk siis profiratast ja mägisõitu. Ilusad rattad, tänavarattad.  9.Ei vii kooli autoga, kui saab teisiti 10.Hoovispordi arendamine – kooliõued liikuma kutsuvad!  11.Tõmmata sportimise sõna tagasi, rõhutada – liikumine. Kepikõnniliit deklareerib- me ei spordi, me liigume! 12.Liikumisaasta märgised ettevõtetele  13.Tunnustatakse neid, kes KOVi esindavad, maakonda esindavad. | **Üritused**  1. Teemanädalad ja -kuud: Spordinädal, südamekuu tähistamine erinevate rahvasporditegevustega  2.VTK mitmevõisltuse sarnane mitmevõistlus märkidega, raudmees ja – naine (Kernu eeskuju)  3.Veebipõhised liikumismängud (äppide kasutamine jms)  4.Orienteerumisrajad  5.Terviseradadel mõõtjad – kasutuse kohta  6.Eakate liikumispäevad, ka treeningud valdades 7. Spordimängude formaati arendada  8.Olemasolevad tooted – formaadid kaardistada ja välja pakkuda sh keegi teebki seda formaati kohtades (nt Spordisõbrapäev) 9.Ujumise etapivõistlused. Inimesed, kes ei oska ujuda, ei taha ikkagi oma hädisust teistele näidata…Ka läbi ujumine annaks plusspunktid seeriasarjas. Ei pea aja peale ujuma.  10.Rahvapinks - paljud ei taha tuusadega võistelda, oleks kaks kategooriat – võistlusklass ja rahvaklass.  11.Maakonnas on kogemus olemas liigu ja kepi terviseradadel Aivo eestvedamisel. Iga valla radadel lõid kõige rohkem kaasa selle valla inimesed, aga käidi ka üle maakonna.  12.„Liigu Raplamaal“ kampaaniaga jätkata ja toodet arendada- KOVde koostöös, kaasata rohkem SL-i.  13.Ülekaaluliste laste spordilaager  14.Isadepäevamatk jm teemamatkad  15.Külade suve- ja talimängud, õhtused rattasõidud- liikumissari „Liigume koos“ nt asulates (Türi valla näited). |